Alysa Liu

Alysa Liu (født 8. august 2005 i Clovis i California) er en kunstløper fra USA. Hun kom på sjuendeplass individuelt og fikk sølv i lagkonkurransen under Vinter-OL 2022.

Idrettskarriere 
Liu ble amerikansk juniormester i kunstløp i 2018, og hun vant USA-mesterskapet i kunstløp 2019 og 2020. Under Junior-VM i kunstløp 2020 fikk hun bronse, og hun kom på andreplass under Junior Grand Prix Final 2019/20, bak Kamila Valieva. Hun kom på fjerdeplass under USA-mesterskapet i kunstløp 2021, og under USA-mesterskapet i kunstløp 2022 lå hun på tredjeplass etter kortprogrammet, men måtte trekke seg fra mesterskapet fordi hun testet positivt på COVID-19.

Under Vinter-OL 2022 i Beijing kom hun på sjuendeplass individuelt, og USA fikk sølv i lagkonkurransen, bak ROC (Russlands olympiske komité).

OL-medaljer 
 2022  Beijing -  Sølv i kunstløp, lagkonkurranse

VM-medaljer 
 VM 2022  Montpellier -  Bronse i kunstløp, kvinner

Referanser

Eksterne lenker 
 

Kunstløpere fra USA
USA-mestere
Deltakere for USA under Vinter-OL 2022
Kunstløpere under Vinter-OL 2022
Artikler i skøytesportprosjektet
Personer fra Fresno County i California